
1. VISPĀRĪGĀ INFORMĀCIJA
1.1. Finansējuma saņēmējs/Pasūtītājs: biedrība “Latvijas Drošības un aizsardzības industriju federācija” (DAIF Latvija), reģ. Nr. 40008207193, juridiskā adrese: Raiņa bulvāris 3 – 2, Rīga, LV-1050.
1.2. Iepirkuma nosaukums: “Prasmju fonda pārvaldītāja pakalpojuma nodrošināšana”. Iepirkuma identifikācijas Nr. DAIF Latvija 2026/01.
1.3. Iepirkums tiek veikts Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa 4.2.4.1. pasākuma “Atbalsts nozaru vajadzībās balstītai pieaugušo izglītībai” otrās kārtas projekta “Latvijas Drošības un aizsardzības industriju prasmju fonds”, projekta Nr. 4.2.4.1/2/25/A/001, ietvaros.
1.4. Iepirkuma procedūra tiek organizēta saskaņā ar Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr. 104), ievērojot aktuālo redakciju, kā arī projekta īstenošanai piemērojamos normatīvos aktus un finansējuma devēja prasības.
1.5. Iepirkuma pamatveids: pakalpojums. Iepirkums netiek dalīts daļās, jo Prasmju fonda pārvaldīšanas funkcijas veido savstarpēji saistītu operacionālu sistēmu un vienota atbildība ir būtiska datu, atbalsta, mācību iepirkumu un finanšu plūsmas izsekojamībai.
1.6. Paredzamā līgumcena: līdz 586 996,20 EUR bez PVN. Līguma izpildes termiņš: no līguma spēkā stāšanās dienas līdz 2029. gada 30. novembrim vai līdz saistību pilnīgai izpildei saskaņā ar līgumu.
1.7. Kontaktpersona par iepirkuma dokumentāciju: Santa Graikste, Projekta vadītājs, e-pasts: prasmes@federacija.lv, tālrunis: +37129228841. 
Pretendents saziņai izmanto iepirkuma paziņojumā norādīto elektronisko kanālu.












2. IEPIRKUMA DOKUMENTI UN PIELIKUMI
Nolikums kopā ar astoņiem pielikumiem veido vienotu iepirkuma dokumentāciju. Pretendents sagatavo piedāvājumu atbilstoši visiem dokumentiem un tajos noteiktajām prasībām.

	Nr.
	Pielikums

	1.
	Tehniskā specifikācija

	2.
	Pieteikuma dalībai konkursā forma

	3.
	Pretendenta kvalifikācijas un pieredzes apliecinājuma forma

	4.
	Galveno speciālistu saraksta un CV forma

	5.
	Tehniskā piedāvājuma forma

	6.
	Finanšu piedāvājuma forma

	7.
	Apliecinājumu forma

	8.
	Iepirkuma līguma projekts



3. PIEDĀVĀJUMA SAGATAVOŠANA UN IESNIEGŠANA
3.1. Piedāvājumu iesniedz līdz iepirkuma paziņojumā noteiktajam datumam un laikam. Piedāvājumu iesniegšanas termiņu nosaka tādu, kas ir pietiekams piedāvājumu sagatavošanai, bet pakalpojumu iepirkumam ne īsāku par 10 darbdienām, skaitot no nākamās darbdienas pēc paziņojuma par finansējuma saņēmēja iepirkuma procedūru publicēšanas Iepirkumu uzraudzības biroja tīmekļvietnē, ievērojot MK noteikumu Nr. 104 23. punktu.
3.2. Piedāvājums sagatavojams latviešu valodā. Dokumentiem citā valodā pievieno pretendenta apliecinātu tulkojumu latviešu valodā, izņemot publiski pārbaudāmus dokumentus vai profesionālo kvalifikāciju apliecinošus dokumentus angļu valodā, ja Pasūtītājs tos var nepārprotami izvērtēt.
3.3. Piedāvājumu paraksta pretendenta paraksttiesīgā persona vai pienācīgi pilnvarota persona. Personu apvienības piedāvājumā norāda vadošo dalībnieku un dalībnieku atbildības sadalījumu.
3.4. Piedāvājums ietver: pieteikumu; kvalifikācijas dokumentus; informāciju par speciālistiem; tehnisko piedāvājumu; finanšu piedāvājumu; apliecinājumus; informāciju par apakšuzņēmējiem un personām, uz kuru iespējām pretendents balstās, ja attiecināms.
3.5. Pretendents sedz visas ar piedāvājuma sagatavošanu un iesniegšanu saistītās izmaksas. Piedāvājuma derīguma termiņš – 90 kalendāra dienas no piedāvājumu iesniegšanas termiņa beigām, ja iepirkuma paziņojumā nav noteikts citādi.
3.6. Finansējuma saņēmējs ir tiesīgs ne vēlāk kā vienu dienu pirms noteiktā piedāvājumu iesniegšanas termiņa beigām veikt grozījumus iepirkuma dokumentācijā, pievienot vai aktualizēt dokumentus un pagarināt piedāvājumu iesniegšanas termiņu. Šādā gadījumā atkārtoti publicē paziņojumu Iepirkumu uzraudzības biroja tīmekļvietnē, norādot grozījumu iemeslu, un nodrošina, ka pēc attiecīgā paziņojuma publicēšanas līdz piedāvājumu iesniegšanas termiņam paliek ne mazāk kā 5 darbdienas, ievērojot MK noteikumu Nr. 104 24. punktu.



4. PRETENDENTAM IZVIRZĀMĀS KVALIFIKĀCIJAS PRASĪBAS
4.1. Kvalifikācijas prasības ir minimālās prasības. To izpilde pati par sevi punktus nepiešķir. Kvalitātes punktus piešķir tikai par piedāvājuma elementiem, kas pārsniedz minimālo kvalifikācijas līmeni vai raksturo piedāvātā izpildes modeļa kvalitāti.
	Prasība
	Minimālais saturs
	Pierādījums

	4.2. Tiesībspēja
	Pretendents ir reģistrēts atbilstoši savas reģistrācijas valsts prasībām un ir tiesīgs sniegt iepirkuma priekšmetam atbilstošus pakalpojumus.
	Latvijā reģistrētam pretendentam – publiski pieejama informācija; ārvalstu pretendentam – reģistrācijas valsts kompetentās iestādes dokuments vai līdzvērtīgs pierādījums.

	4.3. Vispārējā profesionālā pieredze
	Pēdējo 5 gadu laikā pretendentam ir pieredze vismaz 2 projektos/līgumos, kuros kopumā ietverta: (a) pieaugušo izglītības, darbinieku mācību vai cilvēkresursu attīstības pasākumu organizēšana/administrēšana; (b) darbs ar uzņēmumiem; un (c) ES fondu vai cita publiskā finansējuma projekta/programmas īstenošana vai administrēšana. Minētās pieredzes komponentes drīkst būt apliecinātas vienā vai vairākos projektos.
	3. pielikuma tabula, norādot pasūtītāju/ finansētāju, periodu, apjomu, veiktās funkcijas un kontaktpersonu. Pasūtītājs var lūgt atsauksmi, līguma izrakstu vai citu pierādījumu.

	4.4. Nozares specifiskā ekspertīze
	Pretendenta komandā vai piesaistīto ekspertu lokā ir vismaz viena persona ar praktisku un pierādāmu pieredzi darbā ar drošības un aizsardzības industrijas un/vai tehnoloģiju ietilpīgiem/divējāda lietojuma (dual-use) uzņēmumiem, kas ļauj interpretēt uzņēmumu prasmju vajadzības un sasaistīt tās ar atbilstošiem mācību risinājumiem. Dalība konkrētā asociācijā vai sadarbības tīklā netiek prasīta.
	4. pielikuma CV un pieredzes apraksts, norādot uzņēmumus/nozares, uzdevumus un periodu. Konfidenciālu projektu gadījumā informāciju sniedz tādā detalizācijas pakāpē, kas ļauj pārbaudīt pieredzes būtību.

	4.5. Projekta vadītājs
	Augstākā izglītība; vismaz 3 gadu profesionālā pieredze pēdējo 7 gadu laikā projektu, programmu vai ilgtermiņa pakalpojumu vadībā; pieredze ES fondu vai cita publiskā finansējuma projektu īstenošanā un/vai administrēšanā.
	4. pielikuma CV un pieejamības apliecinājums.

	4.6. Mācību un iepirkumu koordinators
	Vismaz 2 gadu pieredze pēdējo 5 gadu laikā pieaugušo izglītības, darbinieku mācību vai cilvēkresursu attīstības pasākumu organizēšanā vai administrēšanā, tostarp darbā ar uzņēmumiem un to darbinieku mācību vajadzībām. Komandā jābūt kompetencei mācību pakalpojumu iepirkumu sagatavošanā un organizēšanā.
	4. pielikuma CV un pieejamības apliecinājums.

	4.7. Komercdarbības atbalsta/finanšu speciālists
	Vismaz 2 gadu pieredze finanšu, publiskā finansējuma vai komercdarbības atbalsta administrēšanā; praktiska kompetence de minimis atbalsta nosacījumu piemērošanā un dokumentēšanā.
	4. pielikuma CV un pieejamības apliecinājums.

	4.8. Datu uzskaites un monitoringa funkcija
	Pretendents nodrošina speciālistu ar pieredzi strukturētu datu uzskaitē, kvalitātes pārbaudē, atskaišu sagatavošanā un darbā ar elektroniskām informācijas sistēmām.
	4. pielikuma CV/pieredzes apraksts.

	4.9. Komunikācijas un dalībnieku piesaistes funkcija
	Pretendents nodrošina pieredzi darbā ar uzņēmumiem, mērķa grupu informēšanā un iesaistē, dalībnieku piesaistē, pasākumu vai komunikācijas materiālu sagatavošanā. Funkciju drīkst apvienot ar citu lomu.
	4. pielikuma komandas apraksts/CV.

	4.10. Resursu piesaiste
	Pretendents drīkst balstīties uz citu personu iespējām un piesaistīt apakšuzņēmējus, ja piedāvājumā pierāda šo resursu pieejamību visā attiecīgās funkcijas izpildes laikā.
	Saistību apliecinājums vai cits pierādījums par resursa pieejamību; informācija 2., 4. un 7. pielikumā.



4.11. Viena persona drīkst pildīt vairākas funkcijas, ja tā atbilst katrai attiecīgajai minimālajai prasībai un piedāvātā noslodze ļauj kvalitatīvi izpildīt līgumu. Pasūtītājs neprasa, lai speciālisti būtu pretendenta darba ņēmēji.
4.12. Pretendentam nav noteikta prasība būt konkrētas nozares asociācijas biedram. Nozares specifiskā kompetence tiek vērtēta pēc faktiski pierādāmas pieredzes darbā ar drošības, aizsardzības un dual-use uzņēmumiem.
5. TEHNISKAIS UN FINANŠU PIEDĀVĀJUMS
5.1. Tehnisko piedāvājumu sagatavo atbilstoši 5. pielikumam un 1. pielikumā noteiktajai tehniskajai specifikācijai. Tehniskajam piedāvājumam jābūt konkrētam, pārbaudāmam un attiecināmam uz šo projektu; vispārīgas deklarācijas bez izpildes mehānisma punktus nepalielina.
5.2. Finanšu piedāvājumu sagatavo atbilstoši 6. pielikumam. Piedāvātajā cenā iekļauj visas izmaksas, kas nepieciešamas tehniskajā specifikācijā un līguma projektā noteikto saistību izpildei, izņemot PVN, ko norāda atsevišķi.
5.3. Piedāvātā līgumcena bez PVN nedrīkst pārsniegt 586 996,20 EUR. Pretendents norāda kopējo cenu un izmaksu sadalījumu pa galvenajām pakalpojuma pozīcijām. Izmaksu sadalījums kalpo cenas pamatotības, līguma izpildes un maksājumu administrēšanas vajadzībām.

6. PIEDĀVĀJUMU IZVĒRTĒŠANA
6.1. Pasūtītājs pārbauda piedāvājuma noformējumu un pilnīgumu, pretendenta atbilstību minimālajām kvalifikācijas prasībām, tehniskā piedāvājuma atbilstību tehniskajai specifikācijai un finanšu piedāvājuma atbilstību nolikuma prasībām.
6.2. Piedāvājumu izvērtē saskaņā ar publicētajām prasībām un MK noteikumu Nr. 104 25.–28. punktā paredzēto kārtību. Ja piedāvājumā konstatēta neatbilstība vai neskaidrība, Finansējuma saņēmējs izvērtē, vai tā ir izskaidrojama, papildināma vai uzlabojama sarunu ietvaros, ievērojot vienlīdzīgu attieksmi pret pretendentiem. Piedāvājumu neizvēlas, ja arī pēc pieļaujamajiem skaidrojumiem, papildinājumiem vai sarunām tas neatbilst publicētajām prasībām vai nenodrošina Finansējuma saņēmēja vajadzību apmierināšanu un finansējuma efektīvu izmantošanu.
6.3. Finansējuma saņēmējs var izvēlēties piedāvājumu bez sarunām, ja iesniegtais piedāvājums vai piedāvājumi atbilst prasībām un nodrošina finansējuma efektīvu izmantošanu, vai arī veikt sarunas, lai lūgtu pretendentus izskaidrot, papildināt vai uzlabot piedāvājumus un saņemtu ekonomiski visizdevīgāko piedāvājumu. Finansējuma saņēmējs ir tiesīgs pārbaudīt pretendenta sniegto informāciju pie norādītajiem pasūtītājiem/finansētājiem un publiskos reģistros.
6.4. Veicot sarunas, Finansējuma saņēmējs ievēro MK noteikumu Nr. 104 26. punktu: ir tiesīgs lūgt piedāvājumus izskaidrot, papildināt un uzlabot; organizēt sarunas secīgos posmos; līdz galīgā lēmuma pieņemšanai uzaicināt citus piegādātājus iesniegt piedāvājumus un piedalīties sarunās; kā arī atsākt sarunas ar iepriekšējā posmā neuzaicinātu pretendentu, ja tas nepieciešams. Pretendentu informācija un piedāvājumi līdz galīgā lēmuma pieņemšanai citiem pretendentiem netiek atklāti.
6.5. Ja notikušas sarunas un Finansējuma saņēmējs uzskata, ka iegūts tā vajadzībām atbilstošs piedāvājums, pretendentiem, ar kuriem notikušas sarunas, lūdz apstiprināt galīgo piedāvājumu, nosakot apstiprinājuma termiņu ne īsāku par 3 darbdienām no lūguma saņemšanas dienas. Vērtēšanai izmanto pretendenta aktuālo, pēc sarunām apstiprināto piedāvājumu.

7. SAIMNIECISKI VISIZDEVĪGĀKĀ PIEDĀVĀJUMA NOTEIKŠANA – 100 PUNKTI
7.1. Līguma slēgšanas tiesības piešķir saimnieciski visizdevīgākajam piedāvājumam, kas atbilst visām minimālajām prasībām un iegūst lielāko kopējo punktu skaitu no 100 iespējamiem punktiem.
	Kritērijs
	Saturs
	Maks. punkti

	K1
	Piedāvātā kopējā cena bez PVN
	35

	K2
	Pakalpojuma izpildes metodoloģija un darba organizācija
	20

	K3
	Uzņēmumu vajadzību kartēšanas rezultātu pārvēršana mācību risinājumos drošības, aizsardzības un dual-use uzņēmumiem
	15

	K4
	Mācību iepirkumu, komersantu pieteikumu un de minimis administrēšanas modelis
	10

	K5
	Komandas papildu nozares specifiskā pieredze virs minimālā līmeņa
	10

	K6
	Datu, kvalitātes, risku un darbības nepārtrauktības modelis
	10



7.2. K1 – cena (maks. 35 punkti). Punktus aprēķina pēc formulas: K1 = (zemākā atbilstošā piedāvājuma cena / vērtējamā piedāvājuma cena) × 35. Rezultātu noapaļo līdz divām zīmēm aiz komata.
7.3. K2 – pakalpojuma izpildes metodoloģija un darba organizācija (maks. 20 punkti). Vērtē četrus apakškritērijus, katrā 0–5 punkti: (a) darbu secība un atbildību sadalījums; (b) pirmo 6 mēnešu plāna realizējamība; (c) sadarbības modelis ar Pasūtītāju, partnerību un uzņēmumiem; (d) SLA, iekšējās kontroles un lēmumu eskalācijas praktiskums.
7.4. K3 – nozaru vajadzību pārvēršana mācību risinājumos (maks. 15 punkti). Vērtē trīs apakškritērijus, katrā 0–5 punkti: (a) pieeja kartēšanas rezultātu interpretācijai drošības/aizsardzības/dual-use uzņēmumu kontekstā; (b) metode, kā no identificētām prasmju vajadzībām formulē mācību prasības un tehniskos uzdevumus; (c) pieeja specializētu mācību risinājumu un sniedzēju identificēšanai Latvijā/ārvalstīs, saglabājot konkurenci un interešu konflikta kontroli.
7.5. K4 – mācību iepirkumu, pieteikumu un de minimis administrēšanas modelis (maks. 10 punkti). Vērtē divus apakškritērijus, katrā 0–5 punkti: (a) mācību iepirkumu plānošana, kvalitātes kontrole un līgumu administrēšana; (b) komersantu/dalībnieku pieteikumu, de minimis, kumulācijas un dubultā finansējuma kontroles process.
7.6. K5 – komandas papildu nozares specifiskā pieredze (maks. 10 punkti). Punktus piešķir tikai par pieredzi, kas pārsniedz 4.4. punktā noteikto minimumu, un tikai par piedāvājumā nominētajiem speciālistiem, kuri faktiski piedalīsies līguma izpildē: 0 p. – tikai minimālā prasība; 3 p. – vismaz 2 atsevišķi pierādāmi uzdevumi/projekti ar drošības, aizsardzības vai dual-use uzņēmumiem; 6 p. – vismaz 3 šādi uzdevumi/projekti, no kuriem vismaz viens saistīts ar prasmju, mācību vai cilvēkkapitāla vajadzībām; 8 p. – vismaz 4 šādi uzdevumi/projekti un pieredze darbā ar vismaz divām no trim jomām (drošība, aizsardzība, dual-use); 10 p. – vismaz 5 šādi uzdevumi/projekti, pieredze vismaz divās minētajās jomās un vismaz divos uzdevumos tieša saikne ar uzņēmumu prasmju/mācību/cilvēkkapitāla vajadzību identificēšanu vai attīstību.
7.7. K6 – datu, kvalitātes, risku un darbības nepārtrauktības modelis (maks. 10 punkti). Vērtē divus apakškritērijus, katrā 0–5 punkti: (a) datu uzskaites, kvalitātes, audita izsekojamības un nodošanas modelis; (b) risku vadības, personāla aizvietošanas, termiņu kavējumu un kritisku incidentu pārvaldības modelis.


	Punkti
	Vienotā kvalitātes skala K2, K3, K4 un K6 apakškritērijiem

	0
	Informācija nav sniegta, nav attiecināma uz konkrēto projektu vai piedāvājums attiecīgajā aspektā neatbilst minimālajai prasībai.

	1
	Norādīts tikai pamatprincips vai atsevišķi soļi; nav aprakstītas atbildības, secība un kontroles mehānisms, tādēļ izpildes pieeju nav iespējams pilnvērtīgi pārbaudīt.

	2
	Aprakstīti galvenie procesa soļi un vismaz daļa atbildību, bet nav vismaz viena būtiska elementa: termiņa/SLA, kontroles, nodevuma vai riska vadības risinājuma.

	3
	Aprakstīti procesa soļi, atbildības, galvenie nodevumi un kontroles; pieeja ir praktiski īstenojama, bet nav detalizēts vismaz viens projektam būtisks elements vai tā savstarpējā sasaite.

	4
	Pilnībā aprakstīti procesa soļi, atbildības, nodevumi, termiņi/SLA un kontroles, kā arī būtiskie riski un to vadība; risinājums ir konkrēti pielāgots šim projektam.

	5
	Izpildīti 4 punktu līmeņa elementi un papildus piedāvāti konkrēti, pārbaudāmi preventīvi vai efektivitāti paaugstinoši risinājumi ar skaidru rezultātu/indikatoru, kas pamatoti pielāgoti drošības, aizsardzības un dual-use uzņēmumu mainīgajām vajadzībām.



7.8. Kvalitātes kritērijus katrs vērtētājs vērtē individuāli, piešķirot punktus un īsi pamatojot vērtējumu. Kritērija gala punktu skaits ir vērtētāju piešķirto punktu vidējais aritmētiskais, noapaļots līdz divām zīmēm aiz komata, ja iepirkuma komisijas/atbildīgo personu darba kārtībā nav noteikta konsensa metode. Jebkurā gadījumā vērtējuma pamatojumam jābūt dokumentētam.
7.9. Kopējais punktu skaits = K1 + K2 + K3 + K4 + K5 + K6. Ja divi vai vairāki piedāvājumi iegūst vienādu kopējo punktu skaitu, priekšroka tiek dota piedāvājumam ar lielāku K3 punktu skaitu; ja arī tas ir vienāds – ar lielāku K2 punktu skaitu; ja arī tas ir vienāds – ar zemāku kopējo cenu bez PVN.
7.10. Vērtēšanas kritēriji neparedz punktus par pretendenta dalību konkrētā asociācijā vai sadarbības tīklā. Nozares kvalitāte tiek vērtēta pēc pierādāmas pieredzes un piedāvātās metodikas, kas saistīta ar drošības, aizsardzības un dual-use uzņēmumu vajadzībām.

8. LĒMUMA PIEŅEMŠANA, INFORMĒŠANA UN PROCEDŪRAS DOKUMENTĒŠANA
8.1. Finansējuma saņēmējs izvēlas ekonomiski visizdevīgāko piedāvājumu atbilstoši 7. sadaļas metodikai un dokumentē iepirkuma procedūras norisi. Piedāvājumu salīdzinājumā norāda izraudzītā piedāvājuma priekšrocības attiecībā pret katru iesniegto piedāvājumu. Ja notikušas sarunas, dokumentācijā norāda arī sarunu dalībniekus un salīdzina pēc sarunām aktuālos piedāvājumus.
8.2. Finansējuma saņēmējs iespējami īsā laikā, bet ne vēlāk kā 5 darbdienu laikā pēc lēmuma par piedāvājuma izvēli pieņemšanas rakstveidā informē visus pretendentus. Katram pretendentam, kuram nav piešķirtas līguma slēgšanas tiesības vai kurš nav uzaicināts uz nākamo sarunu posmu, sagatavo dokumentētu pamatojumu, kādēļ tā piedāvājums bijis mazāk izdevīgs salīdzinājumā ar citiem.
8.3. Finansējuma saņēmējs ir tiesīgs jebkurā brīdī pārtraukt iepirkuma procedūru. Par pārtraukšanu iespējami īsā laikā, bet ne vēlāk kā 5 darbdienu laikā pēc lēmuma pieņemšanas rakstveidā informē visus uz sarunām uzaicinātos piegādātājus un pretendentus un Iepirkumu uzraudzības biroja tīmekļvietnē publicē paziņojumu par iepirkuma procedūras rezultātiem atbilstoši MK noteikumu Nr. 104 37. punktam.
8.4. Pirms līguma noslēgšanas Finansējuma saņēmējs veic piemērojamās pārbaudes par interešu konfliktu, sankcijām un citiem normatīvajos aktos noteiktiem līguma slēgšanas ierobežojumiem. Pēc izraudzītā piegādātāja noteikšanas Finansējuma saņēmēja paraksttiesīgā amatpersona aizpilda un paraksta MK noteikumu Nr. 104 1. pielikuma apliecinājumu par interešu konflikta neesamību un pievieno to iepirkuma procedūras dokumentācijai.
8.5. Iepirkuma procedūras norises dokumentāciju glabā, ievērojot tiesību aktos par finansējuma piešķiršanu noteikto termiņu, bet, ja tajos šāds termiņš nav noteikts, ne mazāk kā 5 gadus pēc iepirkuma līguma noslēgšanas.
8.6. Finansējuma saņēmējs 5 darbdienu laikā pēc iepirkuma līguma noslēgšanas, izmantojot Iepirkumu uzraudzības biroja tīmekļvietnē pieejamos elektroniskos līdzekļus, publicē paziņojumu par finansējuma saņēmēja iepirkuma procedūras rezultātiem, ietverot MK noteikumu Nr. 104 3. pielikumā noteikto informāciju.
8.7. Pēc atbildīgās institūcijas vai citas kontroles vai revīzijas institūcijas pieprasījuma Finansējuma saņēmējs nodrošina pamatojumu izraudzītā piegādātāja līgumcenai un tās atbilstībai attiecīgā pakalpojuma tirgus cenai.

9. IEPIRKUMA LĪGUMA NOSLĒGŠANA
9.1. Ar uzvarētāju noslēdz līgumu atbilstoši 8. pielikumam, ņemot vērā uzvarētāja piedāvājumu un iepirkuma procedūras laikā tiesiski veiktos precizējumus.
9.2. Uzvarētājam pirms līguma noslēgšanas pēc Pasūtītāja pieprasījuma jāiesniedz dokumenti, kas apliecina piedāvājumā norādīto resursu un speciālistu pieejamību, ja šādi pierādījumi nav iesniegti kopā ar piedāvājumu.
9.3. Iepirkuma līguma grozījumi veicami tikai rakstveidā un ievērojot MK noteikumu Nr. 104 V nodaļu, projekta finansēšanas nosacījumus un citus piemērojamos normatīvos aktus. Grozījumi nedrīkst mainīt līguma priekšmetu vai puses, izņemot MK noteikumu Nr. 104 39. punktā paredzēto reorganizācijas/uzņēmuma pārejas gadījumu, un nedrīkst būtiski mainīt tos nosacījumus, kas bijuši par pamatu konkrētā piedāvājuma izvēlei, izņemot MK noteikumu Nr. 104 38.3. punktā pieļautos grozījumus.
9.4. Pakalpojumu līguma grozījumu kopējā naudas vērtība, kas ietver būtiskas izmaiņas MK noteikumu Nr. 104 38.2. apakšpunkta izpratnē, drīkst nesasniegt 10 % no sākotnējās līgumcenas, ievērojot arī MK noteikumu Nr. 104 40.–41. punkta prasības par atbildīgās institūcijas saskaņojumu un līgumcenas palielinājuma finansēšanu, ja tās ir piemērojamas.











1. pielikums
Iepirkuma ID Nr. DAIF Latvija 2026/01 nolikumam
TEHNISKĀ SPECIFIKĀCIJA
IEPIRKUMA PROCEDŪRAI
par Prasmju fonda pārvaldītāja pakalpojuma nodrošināšanu
projekta “Latvijas Drošības un aizsardzības industriju prasmju fonds” (projekta Nr. 4.2.4.1/2/25/A/001) ietvaros
	1. Projekts
	Iepirkums tiek organizēts Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa 4.2.4.1. pasākuma “Atbalsts nozaru vajadzībās balstītai pieaugušo izglītībai” otrās kārtas projekta “Latvijas Drošības un aizsardzības industriju prasmju fonds”, projekta Nr. 4.2.4.1/2/25/A/001 (turpmāk – Projekts), ietvaros.
Projekta finansējuma saņēmējs un Pasūtītājs: biedrība “Latvijas Drošības un aizsardzības industriju federācija” (DAIF Latvija).
Projekta sadarbības partneri: Aizsardzības ministrija, Ekonomikas ministrija, Iekšlietu ministrija un Latvijas Brīvo arodbiedrību savienība.
Projekta īstenošanas tiesiskais pamats: Ministru kabineta 2025. gada 1. jūlija noteikumi Nr. 404 (turpmāk – MK noteikumi Nr. 404).

	2. Projekta mērķis
	Izstrādāt un aprobēt sociālajā dialogā balstītu Latvijai atbilstošu prasmju fonda darbības un finansēšanas modeli, lai mērķtiecīgi attīstītu drošības un aizsardzības industrijās strādājošo komersantu darbinieku un potenciālā darbaspēka prasmes, nodrošinot to ātru un efektīvu pielāgošanos darba tirgus, tehnoloģiju attīstības un valsts aizsardzības un iekšējās drošības vajadzībām un sekmējot nozaru konkurētspēju, noturību un ilgtspējīgu izaugsmi.

	3. Mērķa grupas
	1) Latvijas Republikā reģistrēti sīkie (mikro), mazie, vidējie un lielie komersanti un to darbinieki, kas darbojas drošības un aizsardzības nozarē vai tehnoloģiju ietilpīgās jomās ar potenciāli divējāda lietojuma risinājumiem;
2) nozares potenciālais darbaspēks;
3) darba ņēmēju un darba devēju intereses pārstāvošas biedrības un nodibinājumi;
4) attiecīgās valsts pārvaldes iestādes.

	4. Prasmju fonda pārvaldītāja loma
	Prasmju fonda pārvaldītājs ir ārpakalpojumā piesaistīts pakalpojuma sniedzējs, kas, ievērojot Prasmju fonda partnerības stratēģiskos lēmumus, nodrošina fonda operacionālo ieviešanu un aprobāciju. Pārvaldītājs nodrošina mācību pasākumu administrēšanu, dalībnieku piesaisti un atbilstības pārbaudes, komercdarbības atbalsta administrēšanu, mācību iepirkumus, budžeta izlietojuma uzraudzību, datu uzskaiti, monitoringu un citus šajā specifikācijā noteiktos uzdevumus.

	5. Iepirkuma priekšmets
	Prasmju fonda pārvaldītāja pakalpojuma nodrošināšana Projekta ietvaros, veicot MK noteikumu Nr. 404 25. punktā noteiktās atbalstāmās darbības un ar tām tieši saistītos operacionālos pienākumus, kas detalizēti noteikti šīs tehniskās specifikācijas II–VII sadaļā. Pakalpojums tiek sniegts kā ārpakalpojums.

	6. Līguma darbības laiks
	No līguma spēkā stāšanās dienas līdz 2029. gada 30. novembrim vai līdz visu līgumā noteikto saistību pilnīgai izpildei, ja tās pēc būtības izpildāmas pēc minētā datuma. Ja Projekta īstenošanas termiņš tiek pagarināts, līguma termiņa grozījumi veicami iepirkuma dokumentos un normatīvajos aktos paredzētajā kārtībā.

	7. Paredzamā līgumcena
	Līdz 586 996,20 EUR bez PVN. Paredzamā līgumcena ir maksimālais līgumcenas apjoms un pati par sevi nerada Pasūtītājam pienākumu pasūtīt pakalpojumus par visu maksimālo summu.

	8. Atlīdzības un maksājumu modelis
	Pretendents finanšu piedāvājumā norāda pakalpojuma izmaksas atbilstoši Pasūtītāja noteiktajai finanšu piedāvājuma formai un izmaksu pozīcijām. Maksājumi tiek veikti par faktiski sniegtiem, Pasūtītāja pieņemtiem pakalpojumiem un līgumā paredzētām attiecināmām izmaksām, pamatojoties uz rēķinu, izpildes pārskatu un nepieciešamajiem pamatojošajiem dokumentiem. Norēķinu periodiskums – ne biežāk kā reizi mēnesī un ne retāk kā reizi ceturksnī, kā precizēts līgumā.

	9. Darbības pamatprincipi
	Izpildītājs nodrošina atklātību, vienlīdzīgu attieksmi, nediskrimināciju, interešu konflikta novēršanu, izmaksu lietderību, izsekojamību, datu aizsardzību un audita izsekojamību. Izpildītājs nedrīkst vienlaikus būt Projekta ietvaros iepirkto mācību pakalpojumu sniedzējs.

	10. Prasmju fonda partnerība
	Izpildītājs darbojas atbilstoši Prasmju fonda partnerības stratēģiskajiem lēmumiem un Pasūtītāja metodiskajai vadībai, saglabājot pilnu atbildību par līgumā uzņemto operacionālo pienākumu kvalitatīvu un savlaicīgu izpildi.

	11. Datu apstrāde un konfidencialitāte
	Izpildītājs ievēro Regulu (ES) 2016/679, citus personas datu aizsardzības normatīvos aktus un Pasūtītāja norādījumus. Personas datu apstrādes lomas, apjoms, drošības prasības un datu nodošanas/iznīcināšanas kārtība tiek detalizēti noteikta līgumā un, ja nepieciešams, personas datu apstrādes vienošanās dokumentā.


Prasmju fonda darbība ir vērsta uz drošības un aizsardzības industrijas komersantiem, kā arī tehnoloģiju ietilpīgiem uzņēmumiem, kuru produktiem, tehnoloģijām vai pakalpojumiem ir vai var būt divējāda lietojuma (dual-use) pielietojums. Projekta ietvaros tiek veikta uzņēmumu prasmju un apmācību vajadzību kartēšana, tādēļ iepirkuma izsludināšanas brīdī nav iespējams izsmeļoši noteikt konkrētas mācību tēmas, programmas vai mācību pakalpojumu veidus. Izpildītājam jāspēj organizēt pieaugušo izglītības un profesionālās pilnveides risinājumus elastīgi, atbilstoši projekta gaitā identificētajām uzņēmumu un nozares vajadzībām, tostarp nepieciešamības gadījumā piesaistot specializētus mācību pakalpojumu sniedzējus Latvijā un ārvalstīs.
Izpildītājam, ievērojot Projekta iesniegumu, Prasmju fonda konceptuālo aprakstu, Prasmju fonda partnerības stratēģiskos lēmumus, apstiprināto mācību un citu cilvēkkapitāla attīstības atbalsta pasākumu īstenošanas plānu un piemērojamos normatīvos aktus, jānodrošina šādi uzdevumi:
1) apstiprinātā mācību un citu cilvēkkapitāla attīstības atbalsta pasākumu īstenošanas plāna praktiska ieviešana, ievērojot tajā noteiktās prioritātes, mērķa grupas, laika grafiku un finansējuma ietvaru;
2) mācību iepirkumu plāna sagatavošana un aktualizēšana visam līguma periodam;
3) mācību pakalpojumu iepirkumu sagatavošana, organizēšana, dokumentēšana un pabeigšana atbilstoši piemērojamam iepirkumu regulējumam; Projekta iesniegumā plānotais rezultāts – vismaz 5 pabeigti mācību iepirkumi;
4) sadarbība un līgumu administrēšana ar kvalificētiem mācību pakalpojumu sniedzējiem Latvijā un, ja nepieciešams, ārvalstīs;
5) mācību dalībnieku atbilstības pārbaude pirms iesaistes, dalības un mācību rezultātu uzskaite, kā arī mācību kvalitātes un izpildes monitorings;
6) uzņēmumu prasmju un apmācību vajadzību kartēšanas rezultātu izmantošana mācību piedāvājuma plānošanā un iepirkumu sagatavošanā, nodrošinot, ka mācību saturs tiek veidots atbilstoši faktiskajām drošības, aizsardzības un divējāda lietojuma uzņēmumu vajadzībām;
7) priekšlikumu sagatavošana mācību plāna aktualizēšanai, ja to pamato uzņēmumu vajadzību kartēšanas rezultāti, pieprasījums, izpildes dati, budžeta izlietojums vai prasmju vajadzību izmaiņas;
8) komersantu pieteikumu pieņemšana un atbilstības pārbaude saskaņā ar MK noteikumiem Nr. 404 un Pasūtītāja apstiprinātajām procedūrām;
9) komersantu darbinieku pieteikumu administrēšana un personu mērķa grupas atbilstības pārbaude;
10) de minimis atbalsta piešķiršanas procesa pilna administrēšana, tai skaitā atbalsta pieejamības pārbaude, lēmumu sagatavošana/pieņemšana pārvaldītājam noteiktās kompetences ietvaros, uzskaite un dokumentu glabāšana;
11) dubultā finansējuma un dubultas dalības riska pārbaudes, tai skaitā attiecībā uz 4.2.4.1. pasākuma pirmās kārtas mācībām;
12) komersantu līdzfinansējuma saistību administrēšana atbilstoši apstiprinātajam finansēšanas modelim;
13) publiskas pieteikšanās procesa un atlases kritēriju sagatavošana, saskaņošana ar Pasūtītāju un publiskošana;
14) pieteikumu izvērtēšana un dalībnieku atlase, ievērojot vienlīdzīgu attieksmi, iekļaušanu un nediskrimināciju;
15) sadarbība ar Nodarbinātības valsts aģentūru, izglītības iestādēm, nozares komersantiem un citām institūcijām dalībnieku informēšanai un piesaistei;
16) dalībnieku progresa, mācību pabeigšanas un, ciktāl Projekta rādītāju uzskaitei nepieciešams, turpmākās darba tirgus situācijas datu apkopošana.
17) Prasmju fonda darbībām pieejamā publiskā un privātā finansējuma izlietojuma uzraudzība atbilstoši apstiprinātajam budžetam un partnerības lēmumiem;
18) Izpildītāja līguma izpildes izmaksu atsevišķa un izsekojama grāmatvedības uzskaite;
19) ikmēneša iekšējais budžeta izpildes monitorings un ne retāk kā reizi ceturksnī budžeta izpildes pārskata iesniegšana Pasūtītājam;
20) naudas plūsmas prognozes aktualizēšana vismaz reizi ceturksnī un nekavējoša Pasūtītāja informēšana par prognozējamu budžeta pārsniegumu, finansējuma trūkumu vai būtisku novirzi;
21) finanšu datu un pamatojošo dokumentu sagatavošana pārbaudēm, revīzijām un Pasūtītāja maksājumu pieprasījumu vajadzībām;
22) aktīva komersantu uzrunāšana, informatīvu materiālu un vienkāršota pievienošanās procesa nodrošināšana;
23) atbalsts uzņēmumiem pieteikšanās un nepieciešamo dokumentu sagatavošanā;
24) Prasmju fonda dalībnieku piesaistes aktivitāšu un rezultātu uzskaite, veidojot pamatu fonda ilgtspējai pēc Projekta beigām;
25) mērķa grupu informēšana par fonda iespējām, mācībām, atbalsta nosacījumiem un pieteikšanās kārtību;
26) publisku pieteikšanos, darba grupu, semināru, konferenču, labās prakses un pieredzes apmaiņas pasākumu operacionāla organizēšana, ja tas paredzēts Pasūtītāja apstiprinātajā plānā;
27) komunikācijas materiālu sagatavošana, ievērojot ES fondu komunikācijas un vizuālās identitātes prasības un saskaņojot publiskojamo informāciju ar Pasūtītāju;
28) dalībnieku piesaistes datu uzskaite un regulāra efektivitātes analīze.
29) mācību dalībnieku un komersantu atsauksmju sistemātiska apkopošana;
30) mācību rezultātu un to ietekmes uz komersantu, dalībnieku un nozares attīstību analīze;
31) regulāru ietekmes kopsavilkumu un vismaz viena gala pārskata sagatavošana par mācību ietekmi;
32) secinājumu un priekšlikumu sagatavošana mācību plāna un fonda darbības uzlabošanai;
33) praktiskās ieviešanas pieredzē balstītu priekšlikumu sniegšana Prasmju fonda pārvaldības modeļa, procedūru un konceptuālā apraksta pilnveidei;
34) vienotas, strukturētas un auditējamas uzskaites uzturēšana par komersantiem, dalībniekiem, mācībām, piešķirto atbalstu, līgumiem, maksājumiem, rādītājiem un rezultātiem;
35) datu kvalitātes pārbaudes un dokumentēta datu aprite ar Pasūtītāju un iesaistītajām institūcijām;
36) Pasūtītājam nepieciešamo datu sagatavošana ievadei KPVIS vai datu ievade KPVIS, ja Izpildītājam tiek piešķirtas atbilstošas piekļuves tiesības;
37) ne retāk kā reizi ceturksnī darbības pārskata sagatavošana, kā arī gada un noslēguma pārskatu sagatavošana;
38) informācijas un dokumentu sniegšana Pasūtītājam, CFLA, atbildīgajai iestādei, auditoriem un citām tiesīgām institūcijām pieprasītajā apjomā un termiņā.

Pretendents drīkst piedāvāt atšķirīgu komandas struktūru, apvienot funkcijas vienas personas kompetencē vai piesaistīt apakšuzņēmējus, ja tiek nodrošināta visu prasīto funkciju izpilde, interešu konflikta novēršana un nepārtraukta pakalpojuma sniegšana. Pasūtītājs neizvirza prasību, ka speciālistiem obligāti jābūt Pretendenta darba ņēmējiem.
Pretendentam kopumā jāspēj apliecināt pieredze pieaugušo izglītības vai darbinieku mācību projektu/pasākumu īstenošanā, darbā ar uzņēmumiem un ES fondu vai cita publiskā finansējuma projektu īstenošanā vai administrēšanā. Šīs prasības mērķis ir nodrošināt pārvaldītāja spēju savienot uzņēmumu vajadzību apzināšanu ar mācību organizēšanu un projekta administratīvo prasību izpildi.
	Funkcija
	Minimālā profesionālā kapacitāte

	Prasmju fonda pārvaldītāja vadītājs / projekta vadītājs
	Augstākā izglītība. Vismaz 3 gadu profesionālā pieredze pēdējo 7 gadu laikā projektu, programmu vai ilgtermiņa pakalpojumu vadībā. Pieredze ES fondu vai cita publiskā finansējuma projektu īstenošanā un/vai administrēšanā. Atbild par līguma izpildi, komandu, sadarbību ar Pasūtītāju un partnerību, termiņiem, riskiem un kvalitāti.

	Mācību un iepirkumu koordinators
	Vismaz 2 gadu pieredze pēdējo 5 gadu laikā pieaugušo izglītības, darbinieku mācību vai cilvēkresursu attīstības pasākumu organizēšanā vai administrēšanā, tostarp darbā ar uzņēmumiem un to darbinieku mācību vajadzībām. Komandā jābūt nodrošinātai kompetencei mācību pakalpojumu iepirkumu sagatavošanā un organizēšanā atbilstoši piemērojamam regulējumam.

	Komercdarbības atbalsta / finanšu speciālists
	Vismaz 2 gadu pieredze finanšu, publiskā finansējuma vai komercdarbības atbalsta administrēšanā. Komandā jābūt praktiskai kompetencei de minimis atbalsta nosacījumu piemērošanā un dokumentēšanā.

	Datu uzskaites un monitoringa speciālists
	Pieredze strukturētu datu uzskaitē, kvalitātes pārbaudē, atskaišu sagatavošanā un darbā ar elektroniskām informācijas sistēmām. Atbild par rādītāju, dalībnieku, atbalsta un rezultātu datu kvalitāti un izsekojamību.

	Komunikācijas / dalībnieku piesaistes funkcija
	Pieredze darbā ar uzņēmumiem, mērķa grupu informēšanā un iesaistē, uzņēmumu vai dalībnieku piesaistē, pasākumu un komunikācijas materiālu sagatavošanā. Šī funkcija nav obligāti jānodrošina ar atsevišķu pilnas slodzes speciālistu.

	Nozares ekspertīze
	Pretendenta komandā vai piesaistīto ekspertu lokā jābūt nodrošinātai praktiskai un pierādāmai izpratnei par drošības un aizsardzības industrijas, kā arī tehnoloģiju ietilpīgu un divējāda lietojuma (dual-use) uzņēmumu darbības specifiku, tostarp šo uzņēmumu prasmju, kompetenču un cilvēkkapitāla attīstības vajadzību identificēšanu. Nozares ekspertīzei jābūt pietiekamai, lai sadarbībā ar uzņēmumiem interpretētu vajadzību kartēšanas rezultātus, formulētu prasības atbilstošām mācībām un palīdzētu identificēt specializētus mācību risinājumus. Netiek prasīta Pretendenta juridiskās personas dalība konkrētā nozares asociācijā vai sadarbības tīklā.





1) darbības nepārtrauktības un personāla aizvietošanas kārtība, nepieļaujot pakalpojuma pārtraukumu;
2) pietiekama IT un datu drošības kapacitāte, lai uzturētu projekta datu uzskaiti un nodrošinātu drošu informācijas apriti;
3) iekšējās kvalitātes kontroles princips vismaz attiecībā uz iepirkumu dokumentiem, de minimis lēmumiem, maksājumu/izmaksu dokumentiem un rādītāju datiem;
4) spēja nodrošināt pakalpojumu latviešu valodā un, sadarbībā ar ārvalstu mācību sniedzējiem vai ekspertiem, arī angļu valodā nepieciešamajā apjomā;
5) Izpildītājs Projekta ietvaros nedrīkst vienlaikus būt mācību pakalpojumu sniedzējs; ja Pretendents vai tā saistīta persona darbojas mācību tirgū, tehniskajā piedāvājumā jāapraksta interešu konflikta novēršanas mehānisms.

Izpildītājs nodrošina de minimis atbalsta administrēšanu atbilstoši Komisijas Regulai (ES) 2023/2831, MK noteikumiem Nr. 404, Latvijas normatīvajiem aktiem par de minimis atbalsta uzskaiti un Pasūtītāja apstiprinātajām procedūrām. Ja normatīvais regulējums līguma izpildes laikā tiek grozīts, Izpildītājs piemēro aktuālo regulējumu.
1) pirms lēmuma pieņemšanas pārbauda komersanta un “viena vienota uzņēmuma” atbilstību un pieejamo de minimis limitu;
2) dokumentē atbalsta piešķiršanas brīdi, apmēru, tiesisko pamatu, saņēmēju un atbalstīto mācību izmaksas;
3) nodrošina atbalsta uzskaiti un informācijas glabāšanu normatīvajos aktos noteiktajā termiņā;
4) nodrošina atbalsta kumulācijas, dubultā finansējuma un neatbilstoša atbalsta risku kontroli;
5) ja konstatēta kļūda vai neatbilstība, nekavējoties informē Pasūtītāju un veic kompetencē esošās korektīvās darbības, tostarp sagatavo dokumentus nelikumīga atbalsta atgūšanai, ja tas nepieciešams.

	Process / rezultāts
	Minimālā prasība

	Līguma uzsākšanas plāns
	10 darbdienu laikā pēc līguma spēkā stāšanās iesniedz Pasūtītājam detalizētu uzsākšanas plānu, komandas atbildību sadalījumu, risku reģistru, datu uzskaites pieeju un pirmo 6 mēnešu darba grafiku.

	Komersanta/dalībnieka pieteikuma sākotnējā pārbaude
	Par dokumentu pilnīgumu vai nepieciešamajiem precizējumiem informē ne vēlāk kā 5 darbdienu laikā pēc pieteikuma saņemšanas, ja Pasūtītājs konkrētajai atlasei nav noteicis citu termiņu.

	De minimis lēmums
	Lēmuma sagatavošana/pieņemšana pēc pilna dokumentu komplekta saņemšanas – termiņā, kas ļauj ievērot normatīvajos aktos noteiktos termiņus un mācību uzsākšanas grafiku; tehniskajā piedāvājumā Pretendents norāda savu plānoto apstrādes termiņu.

	Budžeta monitorings
	Iekšēji – katru mēnesi; Pasūtītājam – ne retāk kā reizi ceturksnī kopā ar naudas plūsmas prognozi.

	Ceturkšņa pārskats
	Iesniedz 10 darbdienu laikā pēc ceturkšņa beigām, ja līgumā nav noteikts cits termiņš.

	Būtisks risks / pārkāpums
	Par apstākli, kas var būtiski ietekmēt termiņus, budžetu, atbalsta likumību, datu drošību vai rādītāju sasniegšanu, Pasūtītāju informē nekavējoties, bet ne vēlāk kā 1 darbdienas laikā pēc konstatēšanas.

	Informācijas pieprasījums
	Pasūtītāja pieprasīto informāciju sniedz pieprasījumā noteiktajā termiņā; steidzamos gadījumos – iespējami īsā termiņā, nodrošinot sadarbību ar pārbaudes/audita institūcijām.



Pakalpojuma izpilde attiecīgajā norēķinu periodā tiek uzskatīta par pieņemtu pēc tam, kad Pasūtītājs ir apstiprinājis izpildes pārskatu un nav konstatējis nenovērstas būtiskas neatbilstības. Detalizēta pieņemšanas, trūkumu novēršanas, līgumsoda un maksājumu kārtība nosakāma līguma projektā.

Izpildītājs nodrošina savu funkciju izpildi tādā apjomā un kvalitātē, lai Pasūtītājs varētu sasniegt Projektā apstiprinātos rādītājus. Izpildītājs nav atbildīgs par rādītāja nesasniegšanu tādā apjomā, kādā to objektīvi izraisījuši no Izpildītāja neatkarīgi apstākļi, ja Izpildītājs tos savlaicīgi identificējis, dokumentējis un iesniedzis Pasūtītājam pamatotus korektīvos priekšlikumus.

	Rādītājs / rezultāts
	Projekta mērķis / prasība

	Mācībās iesaistītās nodarbinātās personas, t.sk. pašnodarbinātas personas
	1580 personas

	Dalībnieki, kuri pēc dalības ieguvuši kvalifikāciju
	1260 dalībnieki

	Dalībnieki, kuri sešus mēnešus pēc aiziešanas atrodas labākā darba tirgus situācijā
	290 dalībnieki

	Mācību iepirkumu sistēma
	Izstrādāts un apstiprināts mācību iepirkumu plāns; Projekta iesniegumā plānoti vismaz 5 pabeigti mācību iepirkumi.

	Prasmju fonda dalībnieku piesaiste
	Aktīva jaunu dalībnieku piesaiste un rezultātu uzskaite atbilstoši Projekta iesniegumam un partnerības lēmumiem.

	Mācību rezultātu analīze
	Regulāri ietekmes kopsavilkumi un vismaz viens gala pārskats par mācību ietekmi uz nozari.

	Datu kvalitāte
	Pilnīga, savlaicīga, pārbaudāma un auditējama dalībnieku, komersantu, atbalsta, mācību un rezultātu datu uzskaite.



1) Izpildītājs nodrošina, ka personas, kuras iesaistītas atbalsta piešķiršanas, iepirkumu vai citu būtisku lēmumu sagatavošanā un pieņemšanā, pirms attiecīgā lēmuma veikšanas apliecina objektivitāti, konfidencialitāti un interešu konflikta neesību normatīvajos aktos un Pasūtītāja procedūrās noteiktajā kārtībā;
2) Izpildītājs visā līguma izpildes laikā identificē, novērš un dokumentē interešu konflikta, aizliegtas vienošanās, krāpšanas, korupcijas un dubultā finansējuma riskus;
3) Izpildītājs 20 darbdienu laikā pēc līguma spēkā stāšanās iesniedz Pasūtītājam saskaņošanai savu līguma izpildei piemērojamo iekšējās kontroles un interešu konflikta novēršanas kārtību vai aprakstu, ja Pasūtītājs līgumā nav noteicis citu termiņu;
4) Izpildītājs nodrošina pilnu sadarbību ar Pasūtītāju un kompetentajām institūcijām iespējamu pārkāpumu izmeklēšanā;
5) Visi līguma izpildes ietvaros Pasūtītāja uzdevumā izveidotie dokumenti, veidnes, reģistri, metodikas, pārskati, datu struktūras un citi darba rezultāti tiek nodoti Pasūtītājam rediģējamā un atkārtoti izmantojamā formātā, ciktāl to pieļauj trešo personu tiesības un normatīvie akti;
6) Izpildītājs nedrīkst veidot tehnisku vai līgumisku atkarību, kas pēc līguma beigām nepamatoti kavētu Pasūtītājam turpināt Prasmju fonda darbību ar citu pakalpojuma sniedzēju vai paša resursiem;
7) Līguma beigās vai pēc Pasūtītāja pieprasījuma Izpildītājs nodrošina strukturētu datu, dokumentu, aktuālo lietu saraksta, piekļuves informācijas un nepabeigto uzdevumu nodošanu Pasūtītājam saskaņotā pārejas plānā;
8) Personas dati pēc nodošanas tiek dzēsti vai turpmāk glabāti tikai tad, ja to prasa normatīvie akti; rīcība ar datiem tiek dokumentēta.

Lai Pasūtītājs varētu objektīvi izvērtēt piedāvāto pakalpojuma izpildes modeli, Pretendents tehniskajā piedāvājumā iesniedz vismaz šādu informāciju:
1) pakalpojuma izpildes metodoloģiju un darba organizācijas modeli visam līguma periodam;
2) pirmo 6 mēnešu indikatīvo darba plānu un galveno nodevumu grafiku;
3) komandas struktūru, speciālistu lomas, noslodzi un aizvietošanas kārtību;
4) mācību iepirkumu organizēšanas un mācību pakalpojumu sniedzēju kvalitātes kontroles pieeju;
5) komersantu un dalībnieku pieteikumu administrēšanas, de minimis atbalsta, datu kvalitātes un dubultā finansējuma kontroles pieeju;
6) mērķa grupu un jaunu Prasmju fonda dalībnieku piesaistes pieeju;
7) risku vadības un darbības nepārtrauktības pieeju;
8) datu uzskaites, atskaišu un informācijas nodošanas risinājumu;
9) interešu konflikta novēršanas risinājumu, īpaši, ja Pretendents vai tā saistītas personas darbojas mācību pakalpojumu tirgū.

Tehniskā piedāvājuma kvalitātes vērtēšanas kritēriji, to svars un punktu piešķiršanas algoritms nosakāms konkursa nolikumā. Kritērijiem jābūt objektīvi pārbaudāmiem un tieši saistītiem ar iepirkuma priekšmetu.
Jautājumi par Pretendenta kvalifikāciju, izslēgšanas nosacījumiem, piedāvājuma noformēšanu, finanšu piedāvājumu, saimnieciski visizdevīgākā piedāvājuma izvēles kritērijiem, piedāvājumu iesniegšanas un vērtēšanas kārtību, sarunu norisi, kā arī līguma grozījumu nosacījumiem nosakāmi konkursa nolikumā un līguma projektā, nevis šajā tehniskajā specifikācijā.
Ja līguma izpildes laikā tiek grozīti Projekta īstenošanu regulējošie normatīvie akti, Projekta līgums vai kompetento institūciju saistošie norādījumi, Izpildītājs sadarbībā ar Pasūtītāju pielāgo pakalpojuma izpildi, ievērojot iepirkuma līguma grozījumu pieļaujamības nosacījumus.































2. pielikums

PIETEIKUMS DALĪBAI ATKLĀTĀ KONKURSĀ
Iepirkuma ID Nr. DAIF Latvija 2026/__
Pretendents: ________________________________________________
Reģistrācijas Nr.: __________________  Juridiskā adrese: ______________________________
Kontaktpersona: _____________________  E-pasts/tālrunis: ______________________________

Ar šo pretendents piesakās dalībai iepirkuma procedūrā “Prasmju fonda pārvaldītāja pakalpojuma nodrošināšana”, ID Nr. DAIF Latvija 2026/__, un apliecina, ka:
1) ir iepazinies ar nolikumu un visiem tā pielikumiem, saprot iepirkuma priekšmetu un apņemas līguma slēgšanas tiesību piešķiršanas gadījumā izpildīt pakalpojumu atbilstoši piedāvājumam;
2) piedāvājumā sniegtā informācija ir patiesa, pilnīga un pārbaudāma;
3) piedāvājums ir spēkā 90 kalendāra dienas no piedāvājumu iesniegšanas termiņa beigām;
4) piekrīt, ka Pasūtītājs pārbauda piedāvājumā norādīto pieredzi un informāciju publiskos reģistros un pie norādītajām kontaktpersonām;
5) apņemas nekavējoties informēt Pasūtītāju par izmaiņām, kas var ietekmēt pretendenta vai piedāvāto speciālistu atbilstību prasībām.

Piedāvātā kopējā līgumcena bez PVN: __________________ EUR.

Paraksttiesīgā persona: ____________________________  Amats: ____________________________

Datums: __________________  Paraksts*: __________________
* Elektroniski parakstītam dokumentam paraksta vietu var neaizpildīt.















3. pielikums
PRETENDENTA KVALIFIKĀCIJAS UN PIEREDZES APLIECINĀJUMS
Iepirkuma ID Nr. DAIF Latvija 2026/__

A. Pretendenta pamatinformācija
	Lauks
	Informācija

	Pretendenta nosaukums
	

	Reģistrācijas Nr.
	

	Reģistrācijas valsts
	

	Juridiskā adrese
	

	Kontaktpersona
	

	Personu apvienības dalībnieki (ja attiecināms)
	

	Personas, uz kuru iespējām balstās (ja attiecināms)
	



B. Pieredze, kas apliecina nolikuma 4.3. punkta prasību
	Nr.
	Pasūtītājs/finansētājs un kontaktpersona
	Projekts/līgums, periods
	Pieaugušo izglītība / darbs ar uzņēmumiem / ES vai publiskais finansējums
	Pretendenta veiktās funkcijas

	1.
	
	
	
	

	2.
	
	
	
	

	3.
	
	
	
	



C. Nozares specifiskā pieredze (ja to apliecina pretendenta organizācijas pieredze)
	Nr.
	Klients/nozare
	Periods
	Drošība / aizsardzība / dual-use
	Uzdevuma saturs un saikne ar uzņēmumu prasmju/cilvēkkapitāla vajadzībām

	1.
	
	
	
	

	2.
	
	
	
	

	3.
	
	
	
	



Pretendents apliecina, ka pēc Pasūtītāja pieprasījuma iesniegs pieredzi apliecinošus dokumentus vai nodrošinās iespēju Pasūtītājam pārbaudīt norādīto informāciju.
4. pielikums
GALVENO SPECIĀLISTU SARAKSTS UN CV FORMA
Iepirkuma ID Nr. DAIF Latvija 2026/__
	Funkcija
	Vārds, uzvārds
	Statuss (darbinieks/piesaistīts/apakšuzņēmējs)
	Plānotā iesaiste % / stundas mēnesī

	Projekta vadītājs
	
	
	

	Mācību un iepirkumu koordinators
	
	
	

	Komercdarbības atbalsta/finanšu speciālists
	
	
	

	Datu uzskaites un monitoringa speciālists
	
	
	

	Komunikācijas/dalībnieku piesaistes funkcija
	
	
	

	Nozares eksperts(-i)
	
	
	



CV forma (aizpilda par katru galveno speciālistu)
	Lauks
	Informācija

	Vārds, uzvārds
	

	Piedāvātā funkcija
	

	Izglītība/kvalifikācija
	

	Profesionālā pieredze, kas apliecina minimālo prasību
	

	ES fondu/publiskā finansējuma pieredze (ja attiecināms)
	

	Pieaugušo izglītības un darba ar uzņēmumiem pieredze (ja attiecināms)
	

	Drošības/aizsardzības/dual-use pieredze – projekts/uzdevums, periods, loma, rezultāts
	

	Papildu pieredze, ko pretendents lūdz vērtēt K5 kritērijā
	

	Plānotā loma, noslodze un aizvietošana
	



Speciālista apliecinājums: apliecinu sniegtās informācijas patiesumu un piekrītu būt pieejams(-a) līguma izpildei piedāvājumā norādītajā lomā, ja pretendentam tiks piešķirtas līguma slēgšanas tiesības.
5. pielikums
TEHNISKĀ PIEDĀVĀJUMA FORMA
Iepirkuma ID Nr. DAIF Latvija 2026/01

Tehniskā piedāvājuma ieteicamais apjoms – līdz 30 A4 lappusēm, neskaitot CV un pierādījumus. Apjoma pārsniegšana pati par sevi nav noraidījuma pamats, taču vērtē tikai informāciju, kas ir skaidri sasaistīta ar zemāk norādītajām sadaļām.

1. Pakalpojuma izpildes metodoloģija un darba organizācija
Aprakstīt darbu secību, atbildības, sadarbības modeli ar Pasūtītāju/partnerību/uzņēmumiem, SLA, iekšējās kontroles un eskalāciju. Pievienot pirmo 6 mēnešu darba plānu.
2. Uzņēmumu vajadzību kartēšanas rezultātu pārvēršana mācību risinājumos
Aprakstīt, kā tiks interpretēti kartēšanas dati drošības, aizsardzības un dual-use uzņēmumu kontekstā; kā formulēs mācību prasības; kā identificēs specializētus risinājumus Latvijā un ārvalstīs.
3. Mācību iepirkumu un kvalitātes vadības modelis
Aprakstīt iepirkumu plānošanu, tehnisko prasību sagatavošanu, konkurences nodrošināšanu, mācību sniedzēju kvalitātes kontroli, līgumu un izmaiņu vadību.
4. Komersantu/dalībnieku un de minimis administrēšana
Aprakstīt pieteikumu plūsmu, atbilstības pārbaudes, de minimis, “viena vienota uzņēmuma”, kumulācijas un dubultā finansējuma kontroli.
5. Komandas organizācija
Norādīt lomas, noslodzi, aizvietošanu, nozares ekspertu iesaisti un sadarbību starp funkcijām.
6. Dati, monitorings un atskaites
Aprakstīt datu modeli, kvalitātes pārbaudes, audita izsekojamību, rādītāju uzskaiti, atskaites, datu nodošanu un vendor lock-in novēršanu.
7. Risku un darbības nepārtrauktības vadība
Iesniegt vismaz 10 būtiskāko risku reģistru ar varbūtību/ietekmi, preventīvajiem pasākumiem, atbildīgo un rīcību riska iestāšanās gadījumā.
8. Interešu konflikta novēršana
Aprakstīt interešu konflikta identificēšanu un novēršanu, īpaši, ja pretendents vai saistītās personas darbojas mācību pakalpojumu tirgū.












6. pielikums
FINANŠU PIEDĀVĀJUMA FORMA
Iepirkuma ID Nr. DAIF Latvija 2026/01

Pretendents norāda visas cenas EUR. Vienības un apjomi šajā formā paredzēti izmaksu struktūras caurskatāmībai; norēķinu un attiecināmo izmaksu kārtību nosaka līgums.

	Nr.
	Izmaksu pozīcija
	Vienība
	Plānotais apjoms
	Vienības cena bez PVN
	Kopā bez PVN

	1.
	Pakalpojuma vadība un koordinācija
	mēn.
	
	
	

	2.
	Mācību plāna un mācību iepirkumu administrēšana
	mēn./pakalpojums
	
	
	

	3.
	Komersantu/dalībnieku un de minimis administrēšana
	mēn./pakalpojums
	
	
	

	4.
	Datu uzskaite, monitorings un atskaites
	mēn.
	
	
	

	5.
	Uzņēmumu un dalībnieku piesaiste/komunikācija
	mēn./pakalpojums
	
	
	

	6.
	Mācību rezultātu un ietekmes analīze
	pakalpojums
	
	
	

	7.
	Citas tehniskajā specifikācijā paredzētās pārvaldības izmaksas
	pakalpojums
	
	
	



KOPĀ bez PVN: __________________ EUR
PVN: __________________ EUR
KOPĀ ar PVN: __________________ EUR
Pretendents apliecina, ka kopējā cenā ir ietvertas visas izmaksas, kas nepieciešamas pilnīgai līguma izpildei atbilstoši tehniskajai specifikācijai un līguma projektam.







7. pielikums
PRETENDENTA APLIECINĀJUMI
Iepirkuma ID Nr. DAIF Latvija 2026/01

Pretendents apliecina, ka:
1) nav sniedzis apzināti nepatiesu informāciju un nav slēpis informāciju, kas varētu ietekmēt piedāvājuma izvērtējumu;
2) ir identificējis faktiskos un potenciālos interešu konfliktus, kas saistīti ar iepirkuma priekšmetu, un piedāvājumā ir norādījis visus zināmos apstākļus, kas Pasūtītājam būtu jāvērtē;
3) ja pretendents vai ar to saistīta persona darbojas mācību pakalpojumu tirgū, līguma izpildē tiks nodrošināta funkcionāla nodalīšana un pretendents Projekta ietvaros pats nesniegs tā pārvaldītos mācību pakalpojumus;
4) apņemas ievērot konfidencialitāti, personas datu aizsardzību, sankciju regulējumu, krāpšanas un korupcijas novēršanas prasības;
5) piedāvājumā norādītie speciālisti un citi resursi būs pieejami līguma izpildei; to nomaiņa notiks tikai līgumā paredzētajā kārtībā ar līdzvērtīgu vai augstāku kvalifikāciju;
6) piekrīt, ka līguma izpildes ietvaros Pasūtītājam tiek nodoti visi Pasūtītāja uzdevumā izstrādātie dokumenti, datu struktūras, reģistri, metodikas un citi nodevumi līgumā noteiktajā apjomā un formātā;
7) apņemas sadarboties ar Pasūtītāju, CFLA, atbildīgo iestādi, auditoriem un citām tiesīgām kontroles institūcijām.

Informācija par zināmiem interešu konflikta apstākļiem (ja nav – norāda “nav”):
________________________________________________________________________________

Apakšuzņēmēji/personas, uz kuru iespējām pretendents balstās (ja nav – norāda “nav”):
________________________________________________________________________________













8. pielikums
IEPIRKUMA LĪGUMA PROJEKTS
Iepirkuma ID Nr. DAIF Latvija 2026/01

1. Līguma priekšmets
1.1. Pasūtītājs uzdod un Izpildītājs apņemas nodrošināt Prasmju fonda pārvaldītāja pakalpojumu atbilstoši iepirkuma dokumentācijai, Izpildītāja piedāvājumam un šā līguma noteikumiem.
1.2. Iepirkuma dokumentācija un Izpildītāja piedāvājums ir līguma neatņemama sastāvdaļa. Pretrunu gadījumā prioritāte ir līgumam, nolikumam, tehniskajai specifikācijai un pēc tam Izpildītāja piedāvājumam, ciktāl normatīvie akti neparedz citādi.
2. Līguma termiņš un līgumcena
2.1. Līgums stājas spēkā tā abpusējas parakstīšanas dienā un ir spēkā līdz 2029. gada 30. novembrim vai līdz saistību pilnīgai izpildei.
2.2. Maksimālā līgumcena ir __________ EUR bez PVN. Pasūtītājam nav pienākuma apgūt visu maksimālo līgumcenu, ja faktiski nepieciešamais pakalpojumu apjoms ir mazāks.
3. Pakalpojuma izpilde un pieņemšana
3.1. Izpildītājs nodrošina tehniskajā specifikācijā noteiktos uzdevumus, SLA, nodevumus un pārskatus. Līguma uzsākšanas plāns iesniedzams 10 darbdienu laikā pēc līguma spēkā stāšanās.
3.2. Pakalpojumu pieņem par attiecīgo norēķinu periodu pēc Izpildītāja pārskata un pamatojošo dokumentu izvērtēšanas. Pasūtītājs ir tiesīgs noteikt termiņu trūkumu novēršanai un nepieņemt neatbilstoši izpildītu pakalpojuma daļu līdz trūkumu novēršanai.
4. Norēķinu kārtība
4.1. Izpildītājs iesniedz rēķinu pēc attiecīgā pakalpojuma/norēķinu perioda pieņemšanas. Pasūtītājs veic apmaksu 30 kalendāra dienu laikā pēc pareizi noformēta rēķina un nepieciešamo pamatojošo dokumentu saņemšanas, ja projekta finansēšanas nosacījumi neprasa citu kārtību.
4.2. Pasūtītājs apmaksā tikai faktiski sniegtus, pieņemtus un līgumam atbilstošus pakalpojumus. Neattiecināmas vai nepamatotas izmaksas Pasūtītājam nav jāapmaksā.
5. Izpildītāja personāls un apakšuzņēmēji
5.1. Izpildītājs nodrošina piedāvājumā norādīto galveno speciālistu pieejamību. Galvenā speciālista nomaiņa pieļaujama ar Pasūtītāja iepriekšēju rakstveida saskaņojumu, aizstājot to ar speciālistu, kura kvalifikācija nav zemāka par iepirkumā prasīto un kura kvalitātes līmenis nepasliktina piedāvājumu.
5.2. Apakšuzņēmēju vai personu, uz kuru iespējām Izpildītājs balstījies, nomaiņa nedrīkst mazināt Izpildītāja atbilstību iepirkuma prasībām.
6. De minimis, iepirkumi un interešu konflikts
6.1. Izpildītājs nodrošina de minimis administrēšanu, mācību iepirkumu dokumentēšanu un dubultā finansējuma kontroli atbilstoši tehniskajai specifikācijai, piemērojamiem normatīvajiem aktiem un Pasūtītāja procedūrām.
6.2. Izpildītājs Projekta ietvaros nedrīkst būt tādu mācību pakalpojumu sniedzējs, kuru iepirkumu vai administrēšanu tas veic kā Prasmju fonda pārvaldītājs. Izpildītājs nekavējoties informē Pasūtītāju par faktisku vai potenciālu interešu konfliktu.
7. Dati, konfidencialitāte un intelektuālais īpašums
7.1. Izpildītājs ievēro Regulu (ES) 2016/679 un citus datu aizsardzības normatīvos aktus. Ja nepieciešams, Puses noslēdz atsevišķu personas datu apstrādes vienošanos.
7.2. Visi Pasūtītāja uzdevumā līguma ietvaros radītie dokumenti, veidnes, metodikas, reģistri, pārskati un datu struktūras pēc samaksas par attiecīgo nodevumu tiek nodoti Pasūtītājam rediģējamā un atkārtoti izmantojamā formātā, ciktāl to pieļauj trešo personu tiesības un normatīvie akti.
7.3. Izpildītājs nepieļauj tehnisku vai līgumisku vendor lock-in un līguma beigās nodrošina pilnu strukturētu datu un dokumentu nodošanu.
8. Atbildība un līgumsodi
8.1. Par būtiska SLA termiņa kavējumu Izpildītājam var piemērot līgumsodu 0,1 % apmērā no attiecīgā norēķinu perioda atlīdzības par katru kavējuma darbdienu, bet ne vairāk kā 10 % no attiecīgā perioda atlīdzības, ja kavējums nav radies no Izpildītāja neatkarīgu un savlaicīgi dokumentētu apstākļu dēļ.
8.2. Līgumsoda samaksa neatbrīvo Izpildītāju no pienākuma izpildīt saistības un atlīdzināt Pasūtītājam pierādītos zaudējumus normatīvajos aktos pieļaujamā apjomā.
9. Pārbaudes un audits
9.1. Izpildītājs nodrošina Pasūtītājam, CFLA, atbildīgajai iestādei, audita un citām tiesīgām institūcijām piekļuvi ar līguma izpildi saistītajiem dokumentiem un informācijai un sniedz nepieciešamos skaidrojumus.
10. Līguma grozījumi un izbeigšana
10.1. Līgumu groza tikai rakstveidā, ievērojot MK noteikumu Nr. 104 V nodaļu, projekta finansēšanas nosacījumus un citus piemērojamos normatīvos aktus. Grozījumi nedrīkst mainīt līguma priekšmetu un līgumslēdzējas puses, izņemot MK noteikumu Nr. 104 39. punktā paredzēto gadījumu, un nedrīkst būtiski mainīt tos līguma noteikumus, kas bijuši par pamatu Izpildītāja piedāvājuma izvēlei, ciktāl MK noteikumu Nr. 104 38.3. punkts neparedz pieļaujamu izņēmumu.
10.1.1. Pakalpojumu līguma grozījumu kopējā naudas vērtība, ko nosaka kā visu secīgi veikto grozījumu naudas vērtību summu un kas ietver būtiskas līguma noteikumu izmaiņas, drīkst nesasniegt 10 % no sākotnējās līgumcenas.
10.1.2. Ja normatīvie akti par finansējuma piešķiršanu paredz atbildīgās institūcijas saskaņojumu līguma grozījumiem, Pasūtītājs to saņem pirms grozījumu veikšanas.
10.1.3. Ja pēc finansējuma piešķiršanas lēmuma/līguma noslēgšanas veikto grozījumu rezultātā līgumcena palielinās, palielinājumu sedz Pasūtītājs no saviem līdzekļiem, ja tiesību aktos par finansējuma piešķiršanu nav noteikts citādi.
10.2. Pasūtītājs ir tiesīgs vienpusēji izbeigt līgumu, ja Projekts tiek izbeigts vai finansējums tiek atsaukts tādā apjomā, kas objektīvi neļauj turpināt līgumu, kā arī būtiska Izpildītāja pārkāpuma, interešu konflikta, krāpšanas, korupcijas, sankciju vai atkārtotas būtisku SLA prasību neizpildes gadījumā, par to paziņojot Izpildītājam līgumā noteiktajā termiņā.
10.3. Izbeidzot līgumu, Izpildītājs nekavējoties nodod Pasūtītājam aktuālos datus, dokumentus, atvērtās lietas, piekļuves informāciju un citus materiālus, kas nepieciešami pakalpojuma nepārtrauktībai.
11. Strīdi un noslēguma noteikumi
11.1. Strīdus Puses risina pārrunu ceļā, bet, ja vienošanās nav iespējama, Latvijas Republikas tiesā pēc piekritības.
11.2. Līgumam piemēro Latvijas Republikas tiesības. Līguma rekvizīti, kontaktpersonas un detalizētā personas datu apstrādes kārtība tiek aizpildīta pirms parakstīšanas.











DAIF LATVIJA IEKŠĒJIE PROCEDŪRAS DOKUMENTI
Šīs veidnes nav Pretendenta aizpildāmi nolikuma pielikumi un netiek ieskaitītas nolikuma astoņos pielikumos. Tās izmanto Finansējuma saņēmējs iepirkuma procedūras dokumentēšanai.

Iekšējā veidlapa A — Apliecinājums par interešu konflikta neesību
Veidlapu pēc izraudzītā piegādātāja noteikšanas aizpilda DAIF Latvija paraksttiesīgā amatpersona, izmantojot MK noteikumu Nr. 104 1. pielikuma aktuālo redakciju.
Finansējuma saņēmējs: biedrība “Latvijas Drošības un aizsardzības industriju federācija”, reģ. Nr. __________.
Izvēlētais piegādātājs: __________________________________, reģ. Nr. __________________.
Finansējuma saņēmējs ar izvēlēto piegādātāju: ☐ neatrodas interešu konfliktā  ☐ atrodas interešu konfliktā (pamatojums pievienots).
Ja piemērojams, pamatojums atbilstībai MK noteikumu Nr. 104 13. vai 16. punktam: ________________________________________________.
Citi apstākļi, kas var radīt interešu konfliktu: ________________________________________________________________.

Datums: __________  Vieta: __________  Vārds, uzvārds: __________________  
Amats: ______________  Paraksts: __________

Iekšējā veidlapa B — Piedāvājumu vērtēšanas un procedūras norises protokols
1. Iepirkuma nosaukums un ID: “Prasmju fonda pārvaldītāja pakalpojuma nodrošināšana”, ID Nr. DAIF Latvija 2026/01.
2. IUB paziņojuma publicēšanas datums un piedāvājumu iesniegšanas termiņš: ________________________________.
3. Saņemtie piedāvājumi: norāda pretendentu, saņemšanas datumu/laiku un piedāvāto cenu.
4. Kvalifikācijas un tehniskās atbilstības pārbaude: par katru pretendentu norāda atbilstību nolikuma prasībām un pamatojumu.
5. Sarunas (ja notikušas): dalībnieki, datumi, apspriestie jautājumi, piedāvājumu precizējumi/uzlabojumi un galīgā piedāvājuma apstiprināšanas datums.
6. Punktu vērtējums: K1 cena (35), K2 metodoloģija (20), K3 nozaru vajadzību pārvēršana mācību risinājumos (15), K4 mācību iepirkumu/de minimis modelis (10), K5 papildu nozares pieredze (10), K6 dati/kvalitāte/riski (10). Katram kvalitātes apakškritērijam norāda piešķirtos punktus un faktisko pamatojumu no piedāvājuma.
7. Piedāvājumu salīdzinājums: par katru neizraudzīto piedāvājumu atsevišķi norāda izraudzītā piedāvājuma priekšrocības, ievērojot MK noteikumu Nr. 104 30.–31. punktu.
8. Lēmums: izraudzītais piegādātājs, līgumcena, kopējais punktu skaits un izvēles pamatojums.
9. Informēšana/publicēšana: pretendentu informēšanas datums; līguma noslēgšanas datums; IUB rezultātu paziņojuma publicēšanas datums.
Lapa 1
